ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിനേഷൻ പുരുഷന്മാരിലും സ്ത്രീകളിലും വന്ധ്യതക്കു കാരണമാകും എന്ന് തെളിയിക്കുന്ന ശാസ്ത്രീയ തെളിവുകളൊന്നും കണ്ടെത്തിയിട്ടില്ല
ന്യൂഡൽഹി, ജൂൺ 30, 2021
കോവിഡ്-19 വാക്സിനേഷൻ പ്രത്യുൽപാദന പ്രായത്തിലുള്ള ജനസംഖ്യയിൽ വന്ധ്യതക്കു കാരണമാകുമോ, കൂടാതെ മുലയൂട്ടുന്ന സ്ത്രീകൾക്ക് കോവിഡ്-19 വാക്സിനേഷൻ സുരക്ഷിതമാണോ എന്ന ആശങ്കകൾ പ്രകടിപ്പിക്കുന്ന മാധ്യമ റിപ്പോർട്ടുകൾ പുറത്തു വന്നിരുന്നു.
ലഭ്യമായ വാക്സിനുകളൊന്നും തന്നെ പുരുഷന്മാരുടെയോ സ്ത്രീകളുടെയോ പ്രത്യുല്പാദന ശേഷിയെ ബാധിക്കില്ലെന്ന് കേന്ദ്ര ആരോഗ്യ കുടുംബക്ഷേമ മന്ത്രാലയം  വെബ്സൈറ്റിൽ പ്രസിദ്ധീകരിച്ച പതിവുചോദ്യങ്ങൾക്ക് ഉത്തരമായി വ്യക്തമാക്കിയിട്ടുണ്ട് . അത്തരം പാർശ്വഫലങ്ങൾ ഉണ്ടോ എന്ന് വിലയിരുത്താൻ എല്ലാ വാക്സിനുകളും അവയുടെ ഘടകങ്ങളും ആദ്യം മൃഗങ്ങളിലും പിന്നീട് മനുഷ്യരിലും പരീക്ഷിക്കപ്പെടുന്നു. സുരക്ഷയും കാര്യക്ഷമതയും ഉറപ്പാക്കിയതിനുശേഷം മാത്രമേ വാക്സിനുകൾ ഉപയോഗിക്കാൻ അനുവാദമുള്ളൂ.
കൂടാതെ, കോവിഡ്-19 വാക്സിനേഷൻ വന്ധ്യതക്കു കാരണമാകും എന്നത് സംബന്ധിച്ച് പ്രചാരത്തിലുള്ള മിഥ്യാധാരണകളെ തടയുന്നതിന്, കോവിഡ്-19 വാക്സിനേഷനെ വന്ധ്യതയുമായി ബന്ധിപ്പിക്കുന്ന ശാസ്ത്രീയ തെളിവുകളൊന്നുമില്ലെന്ന് ഇന്ത്യ ഗവൺമെന്റ് വ്യക്തമാക്കിയിട്ടുണ്ട് . വാക്സിനുകൾ സുരക്ഷിതവും ഫലപ്രദവുമാണെന്നും കണ്ടെത്തിയിട്ടുണ്ട്.
പോളിയോ വാക്സിൻ നൽകിയ സമയത്തും, വാക്സിൻ നൽകുന്ന കുട്ടികൾക്ക് ഭാവിയിൽ വന്ധ്യത ഉണ്ടാകാൻ സാധ്യതയുണ്ടെന്ന തരത്തിൽ തെറ്റായ വിവരങ്ങൾ അന്നും പ്രചരിപ്പിച്ചിരുന്നതായി കോവിഡ്-19 വർക്കിംഗ് ഗ്രൂപ്പ് ഓഫ് ഇമ്മ്യൂണൈസേഷൻ  ചെയർപേഴ്സൺ ഡോ. എൻ. കെ. അറോറ ചൂണ്ടിക്കാട്ടി. എല്ലാ വാക്സിനുകളും തീവ്രമായ ശാസ്ത്രീയ ഗവേഷണങ്ങളിലൂടെ കടന്നുപോകുന്നുവെന്നും വാക്സിനുകൾക്കൊന്നും ഇത്തരത്തിലുള്ള പാർശ്വഫലങ്ങളില്ലെന്നും അദ്ദേഹം ഉറപ്പ് നൽകി .
മുലയൂട്ടുന്ന എല്ലാ സ്ത്രീകൾക്കും കോവിഡ്-19 പ്രതിരോധ കുത്തിവയ്പ്പ് നൽകുന്നതിന് നാഷണൽ എക്സ്പെർട്ട് ഗ്രൂപ്പ് ഓൺ വാക്സിൻ അഡ്മിനിസ്ട്രേഷൻ  ശുപാർശ ചെയ്തിട്ടുണ്ട്. വാക്സിൻ സുരക്ഷിതമാണെന്ന് മാത്രമല്ല പ്രതിരോധ കുത്തിവയ്പ്പിനു മുമ്പോ ശേഷമോ മുലയൂട്ടൽ താൽക്കാലികമായി നിർത്തുകയോ/നിർത്തുകയോ ചെയ്യേണ്ട ആവശ്യമില്ലെന്നും NEGVAC അറിയിച്ചിട്ടുണ്ട് .
RRTN/SKY
ജൽ ശക്തി മന്ത്രാലയം
കേരളം ഉൾപ്പെടെ 6 സംസ്ഥാനങ്ങളിലെയും 2 കേന്ദ്ര ഭരണ പ്രദേശങ്ങളിലെയും മന്ത്രിമാരുടെ പ്രാദേശിക സമ്മേളനത്തിൽ കേന്ദ്ര ജലശക്തി മന്ത്രി അധ്യക്ഷനാകും
ജൽ ജീവൻ മിഷൻ, സ്വച്ഛ് ഭാരത് മിഷൻ-ഗ്രാമീൺ എന്നിവയ്ക്ക് കീഴിലുള്ള പ്രവർത്തന പുരോഗതി അവലോകനം ചെയ്യുന്നതിനായി കേരളം ഉൾപ്പെടെ 6 സംസ്ഥാനങ്ങളിലെയും 2 കേന്ദ്ര ഭരണ പ്രദേശങ്ങളിലെയും മന്ത്രിമാരുടെ പ്രാദേശിക സമ്മേളനത്തിൽ കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ഷെഖാവത്ത് അധ്യക്ഷത വഹിക്കും. 2022 മാർച്ച് 5-ന് ബെംഗളൂരുവിലെ വിധാന സൗധയിലാണ് സമ്മേളനം. യോഗത്തിൽ സംസ്ഥാന മന്ത്രിമാർ, ഗ്രാമീണ ജലവിതരണ-ശുചിത്വ വകുപ്പിലെ മുതിർന്ന ഉദ്യോഗസ്ഥർ എന്നിവർ പങ്കെടുക്കും. യോഗം വീക്ഷിക്കുന്നതിനായി ഇവിടെ ക്ലിക്ക് ചെയ്യുക: https://youtu.be/xDySoG1
ഓരോ സംസ്ഥാനത്തിലെയും കേന്ദ്രഭരണ പ്രദേശത്തിലെയും രണ്ടു പരിപാടികളുടെ നിർവഹണവും, മുന്നോട്ടുള്ള പ്രവർത്തന രീതിയും, നേരിടുന്ന പ്രശ്നങ്ങളും വെല്ലുവിളികളും കേന്ദ്രമന്ത്രി ചർച്ച ചെയ്യും. കോൺഫറൻസിൽ, സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും മന്ത്രാലയത്തിൽ നിന്നുള്ള അവരുടെ പ്രതീക്ഷകൾ പങ്കു വയ്ക്കാം.
ആന്ധ്രാപ്രദേശ്, തമിഴ്നാട്, കർണാടക, തെലങ്കാന, മധ്യപ്രദേശ്, ലക്ഷദ്വീപ്, പുതുച്ചേരി എന്നിവയാണ് കോൺഫറൻസിൽ പങ്കെടുക്കുന്ന മറ്റ് സംസ്ഥാന/കേന്ദ്ര ഭരണപ്രദേശങ്ങൾ.
നടപ്പ് സാമ്പത്തിക വർഷം ജൽ ജീവൻ പദ്ധതിക്ക് കീഴിൽ 1,804.59 കോടി രൂപയും, ശുചിത്വ ഭാരത് മിഷൻ  പ്രകാരം 34.68 കോടി രൂപയും കേരളത്തിന് അനുവദിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 139 കോടിയിലധികം വാക്സിന് ഡോസുകള്
ഉപയോഗിക്കാത്ത 20.13 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,39,06,60,790
ബാക്കിയുള്ളത്
20,13,38,526
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 139 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 20.13 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ആഭ്യന്തരകാര്യ മന്ത്രാലയം
പ്രളയ ദുരിതാശ്വാസമായി കേരളത്തിന് 3048 കോടി രൂപയുടെ അധിക സഹായം കേന്ദ്രം അനുവദിച്ചു
കേരളത്തിന് പ്രളയ ദുരിതാശ്വാസമായി 3048.39 കോടി രൂപയുടെ അധിക സഹായം കേന്ദ്ര ഗവണ്മെന്റ് അനുവദിച്ചു. കേന്ദ്ര ആഭ്യന്തര മന്ത്രി ശ്രീ. രാജ് നാഥ് സിംഗിന്റെ അദ്ധ്യക്ഷതയില് ന്യഡല്ഹിയില് ചേര്ന്ന ഉന്നതതല സമിതിയുടെ  യോഗത്തിലാണ് തീരുമാനം. കേന്ദ്ര മന്ത്രിമാരായ ശ്രീ. അരുണ് ജയ്റ്റ്ലി, ശ്രീ. രാധാ മോഹന് സിംഗ്, കേന്ദ്ര ആഭ്യന്തര സെക്രട്ടറി ശ്രീ. രാജീവ് ഗൗബ, ആഭ്യന്തരം ധനകാര്യം, കൃഷി മന്ത്രാലയങ്ങളിലെ മുതിര്ന്ന ഉദ്യോഗസ്ഥര് മുതലായവര് യോഗത്തില് സംബന്ധിച്ചു.
പ്രകൃതിക്ഷോഭം നേരിടുന്നതിനായി നാഗാലാന്റിന് 131.16 കോടി രൂപയും, ആന്ധ്രാപ്രദേശിന് 539.52 കോടി രൂപയും അനുവദിക്കാന് യോഗത്തില് തീരുമാനമായി.
IE/AB/BSN 
(Visitor Counter : 74
ആഭ്യന്തരകാര്യ മന്ത്രാലയം
2024 ലെ പദ്മ അവാർഡുകൾക്കുള്ള നാമനിർദ്ദേശങ്ങൾ 2023 സെപ്റ്റംബർ 15 വരെ സമർപ്പിക്കാം
ന്യൂ ഡൽഹി: സെപ്റ്റംബർ 12, 2023
2024 ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന 2024 ലെ പത്മ അവാർഡുകൾക്കായുള്ള ഓൺലൈൻ നാമനിർദ്ദേശങ്ങൾ / ശുപാർശകൾ 2023 മെയ് 1 ന് ആരംഭിച്ചു. 2023 സെപ്റ്റംബര് 15 ആണ് പത്മ അവാര്ഡുകള്ക്കായി നാമനിര്ദ്ദേശം ചെയ്യപ്പെടേണ്ട അവസാന തീയതി. പദ്മ അവാർഡുകൾക്കുള്ള നാമനിർദ്ദേശങ്ങൾ / ശുപാർശകൾ രാഷ്ട്രീയ പുരസ്കാര പോർട്ടലിൽ  ഓൺലൈനായി സ്വീകരിക്കും.
പത്മവിഭൂഷൺ, പദ്മഭൂഷൺ, പദ്മശ്രീ എന്നീ പത്മ അവാർഡുകൾ രാജ്യത്തെ പരമോന്നത സിവിലിയൻ അവാർഡുകളിൽ ഒന്നാണ്. 1954 ൽ സ്ഥാപിതമായ ഈ അവാർഡുകൾ എല്ലാ വർഷവും റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്നു. കല, സാഹിത്യം & വിദ്യാഭ്യാസം, കായികം, വൈദ്യശാസ്ത്രം, സാമൂഹിക സേവനം, ശാസ്ത്രം & എഞ്ചിനീയറിംഗ്, പൊതുകാര്യങ്ങൾ, സിവിൽ സർവീസ്, വ്യാപാരം & വ്യവസായം തുടങ്ങിയ എല്ലാ മേഖലകളിലും വിശിഷ്ടവും അസാധാരണവുമായ നേട്ടങ്ങൾ / സേവനം എന്നിവയ്ക്കാണ് അവാർഡ് നൽകുന്നത്. വംശം, തൊഴിൽ, സ്ഥാനം, ലിംഗഭേദം എന്നിവയില്ലാതെ എല്ലാ വ്യക്തികളും ഈ അവാർഡിന് അർഹരാണ്. ഡോക്ടർമാരും ശാസ്ത്രജ്ഞരും ഒഴികെ പൊതുമേഖലാ സ്ഥാപനങ്ങളിൽ ജോലി ചെയ്യുന്നവർ ഉൾപ്പെടെയുള്ള സർക്കാർ ജീവനക്കാർക്ക് പദ്മ അവാർഡിന് അർഹതയില്ല.
പദ്മ അവാര്ഡുകള് 'പീപ്പിള്സ് പദ്മ' ആക്കി മാറ്റാന് ഗവണ്മെന്റ് പ്രതിജ്ഞാബദ്ധമാണ്. അതിനാൽ, എല്ലാ പൗരന്മാരോടും സ്വയം നാമനിർദ്ദേശം ഉൾപ്പെടെയുള്ള നാമനിർദ്ദേശങ്ങൾ / ശുപാർശകൾ നൽകാൻ അഭ്യർത്ഥിക്കുന്നു. സ്ത്രീകൾ, സമൂഹത്തിലെ ദുർബല വിഭാഗങ്ങൾ, പട്ടികജാതി-പട്ടികവർഗക്കാർ, സമൂഹത്തിന് നിസ്വാർത്ഥ സേവനം നൽകുന്നവർ, ദിവ്യാംഗർ എന്നിവരിൽ നിന്ന് മികവും നേട്ടങ്ങളും ശരിക്കും അംഗീകരിക്കപ്പെടേണ്ട കഴിവുള്ള വ്യക്തികളെ തിരിച്ചറിയാൻ കൂട്ടായ ശ്രമങ്ങൾ നടത്താം.
നാമനിർദ്ദേശങ്ങൾ / ശുപാർശകൾ രാഷ്ട്രീയ പുരസ്കാര പോർട്ടലിൽ  ലഭ്യമായ ഫോർമാറ്റിൽ വ്യക്തമാക്കിയിട്ടുള്ള പ്രസക്തമായ എല്ലാ വിശദാംശങ്ങളും അടങ്ങിയിരിക്കണം. ആഖ്യാന രൂപത്തിൽ പരമാവധി 800 വാക്കുകളുടെ അവലംബം ഉൾപ്പെടെ, അതത് മേഖലയിൽ ശുപാർശ ചെയ്യുന്ന വ്യക്തിയുടെ വിശിഷ്ടവും അസാധാരണവുമായ നേട്ടങ്ങൾ / സേവനം വ്യക്തമായി രേഖപ്പെടുത്തണം.
ഇതുമായി ബന്ധപ്പെട്ട വിശദാംശങ്ങൾ ആഭ്യന്തര മന്ത്രാലയത്തിന്റെ  വെബ്സൈറ്റിലും പത്മ അവാർഡ് പോർട്ടലിലും  'അവാർഡുകളും മെഡലുകളും' എന്ന തലക്കെട്ടിൽ ലഭ്യമാണ്. ഈ അവാർഡുകളുമായി ബന്ധപ്പെട്ട ചട്ടങ്ങൾ https://padmaawards.gov.in/AboutAwards.aspx എന്ന ലിങ്കിനൊപ്പം വെബ്സൈറ്റിൽ ലഭ്യമാണ് .
പ്രധാനമന്ത്രിയുടെ ഓഫീസ്
അഖാര പരിഷത്ത് പ്രസിഡന്റ് ശ്രീ നരേന്ദ്ര ഗിരിയുടെ നിര്യാണത്തിൽ പ്രധാനമന്ത്രി അനുശോചിച്ചു
അഖാര പരിഷത്ത് പ്രസിഡന്റ് ശ്രീ നരേന്ദ്ര ഗിരിയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം രേഖപ്പെടുത്തി
ഒരു ട്വീറ്റിൽ പ്രധാനമന്ത്രി പറഞ്ഞു :
"അഖാര പരിഷത്ത് പ്രസിഡന്റ് ശ്രീ നരേന്ദ്ര ഗിരി ജിയുടെ മരണം വളരെ ദുഖകരമാണ്. ആത്മീയ പാരമ്പര്യങ്ങളിൽ അർപ്പിതനായിരുന്നിട്ടും, സന്യാസി സമൂഹത്തിന്റെ നിരവധി ധാരകളെ ഒരുമിച്ച് ബന്ധിപ്പിക്കുന്നതിൽ അദ്ദേഹം വലിയ പങ്കുവഹിച്ചു. ദൈവത്തിന്റെ കാൽക്കൽ അദ്ദേഹത്തിന് ഒരു സ്ഥാനം ലഭിക്കട്ടെ. ഓം ശാന്തി! "
പ്രധാനമന്ത്രിയുടെ ഓഫീസ്
വിവടെക്കിന്റെ അഞ്ചാം പതിപ്പിൽ പ്രധാനമന്ത്രി ജൂൺ 16 ന് മുഖ്യ പ്രഭാഷണം നടത്തും
പ്രധാനമന്ത്രി ശ്രീ നരേന്ദ്ര മോദി 2021 ജൂൺ 16 ന് വൈകുന്നേരം 4 മണിയോടെ വിവടെക്കിന്റെ അഞ്ചാം പതിപ്പിൽ മുഖ്യ പ്രഭാഷണം നടത്തും. വിവടെക് 2021 ൽ മുഖ്യ പ്രഭാഷണം നടത്താൻ പ്രധാനമന്ത്രിയെ വിശിഷ്ടാതിഥിയായിട്ടാണ്
ക്ഷണിച്ചിട്ടുള്ളത്.
ഫ്രാൻസ് പ്രസിഡന്റ് ഇമ്മാനുവൽ മാക്രോൺ, സ്പെയിൻ പ്രധാനമന്ത്രി പെഡ്രോ സാഞ്ചസ്, വിവിധ യൂറോപ്യൻ രാജ്യങ്ങളിൽ നിന്നുള്ള മന്ത്രിമാർ / എംപിമാർ എന്നിവരാണ് ചടങ്ങിൽ പങ്കെടുക്കുന്ന മറ്റ് പ്രമുഖർ. കോർപ്പറേറ്റ് പ്രമുഖന്മാരായ ആപ്പിൾ സി ഇഒ ടിം കുക്ക്, ഫേസ്ബുക്ക് ചെയർമാനും സിഇഒയുമായ മാർക്ക് സക്കർബർഗ്, മൈക്രോസോഫ്റ്റ് പ്രസിഡന്റ് ബ്രാഡ് സ്മിത്ത് തുടങ്ങിയവരും പങ്കെടുക്കും.
2016 മുതൽ എല്ലാ വർഷവും പാരീസിൽ നടക്കുന്ന യൂറോപ്പിലെ ഏറ്റവും വലിയ ഡിജിറ്റൽ, സ്റ്റാർട്ടപ്പ് പരിപാടി കളിലൊന്നാണ് വിവടെക്. ഇത് ഒരു പ്രമുഖ പരസ്യ, വിപണന കമ്പനിയായ പബ്ലിസിസ് ഗ്രൂപ്പും , പ്രമുഖ ഫ്രഞ്ച് മീഡിയ ഗ്രൂപ്പായ ലെസ എക്കോസും സംയുക്തമായിട്ടാണ് സംഘടിപ്പിക്കുന്നതു. ടെക്നോളജി നവീകരണത്തിലും സ്റ്റാർട്ടപ്പ് ഇക്കോസിസ്റ്റത്തിലുമുള്ള പങ്കാളികളെ ഒരുമിച്ച് കൊണ്ടുവരുന്ന വേദിയാണിത്. കൂടാതെ പ്രദർശനങ്ങൾ , അവാർഡുകൾ, പാനൽ ചർച്ചകൾ, സ്റ്റാർട്ടപ്പ് മത്സരങ്ങൾ എന്നിവ പരിപാടിയിൽ ഉൾപ്പെടുന്നു. വിവടെക്കിന്റെ അഞ്ചാം പതിപ്പാണ് 2021 ജൂൺ 16-19 തീയതികളിൽ നടക്കുക
പ്രധാനമന്ത്രിയുടെ ഓഫീസ്
പാര്ലമെന്റിന്റെ 2021ലെ വര്ഷകാല സമ്മേളനത്തിന്റെ തുടക്കത്തില് പ്രധാനമന്ത്രി നടത്തിയ പരാമര്ശങ്ങളുടെ മലയാള പരിഭാഷ
കൈകളില് പ്രതിരോധ കുത്തിവയ്പെടുത്ത് ഇതിനകം 40 കോടി ഇന്ത്യക്കാര് 'ബാഹുബലി'യായി മാറി: പ്രധാനമന്ത്രി
പാര്ലമെന്റില് മഹാമാരിയെക്കുറിച്ചുള്ള അര്ത്ഥവത്തായ ചര്ച്ചയാണ് നാം ആഗ്രഹിക്കുന്നത്: പ്രധാനമന്ത്രി
നാളെ വൈകുന്നേരം മഹാമാരിയെക്കുറിച്ചു ചര്ച്ച ചെയ്യാനായി സഭാനേതാക്കളോട് സമയം ആവശ്യപ്പെട്ടു: പ്രധാനമന്ത്രി
പ്രതിപക്ഷം ബുദ്ധിമുട്ടുള്ളതും മൂര്ച്ചയേറിയതുമായ ചോദ്യങ്ങള് ചോദിക്കണം; അതേസമയം, സമാധാനപരമായ അന്തരീക്ഷത്തില് മറുപടി നല്കാനുള്ള അവസരവും നല്കണം: പ്രധാനമന്ത്രി
സ്വാഗതം സുഹൃത്തുക്കളേ, നിങ്ങളെല്ലാം കുറഞ്ഞത് ഒറ്റത്തവണയെങ്കിലും പ്രതിരോധ കുത്തിവയ്പു സ്വീകരിച്ചിട്ടുണ്ടെന്നു ഞാന് കരുതുന്നു. എന്നിരുന്നാലും കൊറോണ മാര്ഗനിര്ദേശങ്ങള് പാലിക്കണമെന്ന് നിങ്ങളോരോരുത്തരോടും, സഭയിലെ എന്റെ സഹപ്രവര്ത്തകരോടും ഞാന് അഭ്യര്ഥിക്കുകയാണ്. വാക്സിന് നല്കുന്നത് 'ബാഹു'വിലാണ്; അതിനാല് അതെടുക്കുന്നവര് 'ബാഹുബലി' ആയി മാറുന്നു. കൊറോണയ്ക്കെതിരെ പോരാടാന് ബാഹുബലി ആകുന്നതിനുള്ള ഏക മാര്ഗം പ്രതിരോധ കുത്തിവയ്പാണ്.
കൊറോണയ്ക്കെതിരായ പോരാട്ടത്തില് 40 കോടിയിലധികംപേര് 'ബാഹുബലി'യായി. ഇത് അതിവേഗം മുന്നോട്ടു പോകുന്നു. മഹാമാരി ലോകത്തെ മുഴുവനും, മനുഷ്യരാശിയെ മുഴുവനും ബാധിച്ചിരിക്കുകയാണ്. അതുകൊണ്ടുതന്നെ, മഹാമാരിയെക്കുറിച്ച് പാര്ലമെന്റില് അര്ത്ഥവത്തായ സംവാദങ്ങളാണ് നാം ആഗ്രഹിക്കുന്നത്. മഹാമാരിക്കെതിരായ പോരാട്ടത്തിന് പുതുമയാര്ന്ന മാര്ഗങ്ങള് കണ്ടെത്തുന്നതിന് ബഹുമാന്യരായ എല്ലാ എംപിമാരില് നിന്നും പ്രായോഗിക നിര്ദേശങ്ങള് ഉയര്ന്നു വരുന്നതിന് മുന്ഗണന നല്കണം. പോരായ്മകള് എന്തെങ്കിലുമുണ്ടെങ്കില്, അവ മറികടക്കണം. ഈ പോരാട്ടത്തില് നമുക്ക് ഒരുമിച്ച് മുന്നോട്ട് പോകണം.
മഹാമാരിയെക്കുറിച്ച് വിശദമായി സംസാരിക്കാന് ഞാന് ആഗ്രഹിക്കുന്നു. അതിനാല് സഭാനേതാക്കളെല്ലാം നാളെ വൈകുന്നേരം ഇതിനായി സമയം അനുവദിക്കണമെന്ന് ഞാന് അഭ്യര്ത്ഥിക്കുന്നു. സഭയിലും പുറത്തും എല്ലാ നേതാക്കളുമായും ചര്ച്ച നടത്താന് ഞങ്ങള് ആഗ്രഹിക്കുന്നു. കാരണം ഞാന് തുടര്ച്ചയായി മുഖ്യമന്ത്രിമാരുമായി ചര്ച്ച നടത്തുന്നുണ്ട്. വിവിധ തലങ്ങളില് ചര്ച്ചകള് നടക്കുന്നു. സഭയിലെ സംവാദങ്ങള്ക്കൊപ്പം കക്ഷി നേതാക്കളുമായി ചര്ച്ച നടത്തുന്നുവെങ്കില് അത് സൗകര്യപ്രദമായിരിക്കും.
ഫലപ്രദമായ സംവാദങ്ങളോടെ ഈ സെഷന് ഫലവത്താകട്ടെ. അതിലൂടെ ഗവണ്മെന്റിന് ജനങ്ങള്ക്കുള്ള ചോദ്യങ്ങളുടെ ഉത്തരങ്ങള് നല്കാന് കഴിയും. എല്ലാ ബഹുമാനപ്പെട്ട എംപിമാരോടും എല്ലാ കക്ഷികളോടും സഭാതലത്തില് ഏറ്റവും ബുദ്ധിമുട്ടുള്ളതും മൂര്ച്ചയേറിയതുമായ ചോദ്യങ്ങള് ചോദിക്കാന് ഞാന് അഭ്യര്ത്ഥിക്കുന്നു. ഒപ്പം, സമാധാനപരമായ അന്തരീക്ഷത്തില് പ്രതികരിക്കാന് ഗവണ്മെന്റിനെ അനുവദിക്കുകയും വേണം. സത്യം ജനങ്ങളില് എത്തുമ്പോഴാണ് ജനാധിപത്യം ശക്തിപ്പെടുന്നത്. ഇത് ജനങ്ങളില് വിശ്വാസ്യതയ്ക്കു കരുത്തുപകരുകയും വികസനത്തിന്റെ വേഗം വര്ധിപ്പിക്കുകയും ചെയ്യും.
സുഹൃത്തുക്കളേ, ഈ സെഷന് ക്രമീകരിച്ചിരിക്കുന്നത് കഴിഞ്ഞ തവണത്തേതു പോലെയല്ല. എല്ലാവരും ഒരുമിച്ചിരുന്നാണ് പ്രവര്ത്തിക്കാന് പോകുന്നത്. കാരണം മിക്കവാറും പേര്ക്കു പ്രതിരോധ കുത്തിവയ്പ് ലഭിച്ചിട്ടുണ്ട്. ഒരിക്കല് കൂടി ഞാന് എല്ലാവരോടും നന്ദി രേഖപ്പെടുത്തുന്നു. ആരോഗ്യകാര്യങ്ങള് ശ്രദ്ധിക്കാന് ആവശ്യപ്പെടുകയും ചെയ്യുന്നു. രാജ്യത്തിന്റെ പ്രതീക്ഷകളും ആഗ്രഹങ്ങളും നിറവേറ്റുന്നതിന് നമുക്ക് ഒരുമിച്ച് പ്രവര്ത്തിക്കാം.
സുഹൃത്തുക്കളേ, വളരെയേറെ നന്ദി!
(
വിദ്യാഭ്യാസ മന്ത്രാലയം
സംസ്ഥാനങ്ങൾ/കേന്ദ്ര ഭരണ പ്രദേശങ്ങൾക്കുള്ള 2020-21 ലെ പെർഫോമൻസ് ഗ്രേഡിംഗ് ഇൻഡക് റിപ്പോർട്ട് വിദ്യാഭ്യാസ മന്ത്രാലയം പുറത്തിറക്കി
കേരളം ഉൾപ്പെടെ 7 സംസ്ഥാനങ്ങളും കേന്ദ്ര ഭരണ പ്രദേശങ്ങളും ലെവൽ II ൽ എത്തി
ന്യൂ ഡൽഹി: നവംബർ 03, 2022
വിദ്യാഭ്യാസ മന്ത്രാലയത്തിന്റെ സ്കൂൾ വിദ്യാഭ്യാസ, സാക്ഷരതാ വകുപ്പ് സംസ്ഥാനങ്ങൾ/കേന്ദ്ര ഭരണ പ്രദേശങ്ങൾക്കുള്ള 2020-21 വർഷത്തെ പെർഫോമൻസ് ഗ്രേഡിംഗ് ഇൻഡക്സ്  റിപ്പോർട്ട് ഇന്ന് പുറത്തിറക്കി.
ഏകദേശം 14.9 ലക്ഷം സ്കൂളുകളും 95 ലക്ഷം അധ്യാപകരും വിവിധ സാമൂഹിക-സാമ്പത്തിക പശ്ചാത്തലങ്ങളിൽ നിന്നുള്ള ഏകദേശം 26.5 കോടി വിദ്യാർത്ഥികളുമുള്ള ഇന്ത്യൻ വിദ്യാഭ്യാസ സമ്പ്രദായം ലോകത്തിലെ ഏറ്റവും വലിയ വിദ്യാഭ്യാസ സമ്പ്രദായങ്ങളിൽ ഒന്നാണ്. സ്ഥിതിവിവരക്കണക്കുകളും ഡാറ്റാധിഷ്ഠിത സംവിധാനവും ഉപയോഗിച്ച് എല്ലാ സംസ്ഥാനങ്ങളിലും/ കേന്ദ്ര ഭരണ പ്രദേശങ്ങളിലുമുള്ള സ്കൂൾ വിദ്യാഭ്യാസത്തിന്റെ വിജയത്തെയും പ്രകടനത്തെയും കുറിച്ചുള്ള വിവരം സമാഹരിക്കാനായാണ് ഈ സൂചിക വികസിപ്പിച്ചെടുത്തത്. പ്രകടന മികവ് അടിസ്ഥാനമാക്കിയുള്ള ഈ ഗ്രേഡിങ് സൂചികയുടെ പ്രധാന ലക്ഷ്യം എല്ലാവർക്കും ഗുണമേന്മയുള്ള വിദ്യാഭ്യാസം ഉറപ്പ് വരുത്തുന്നതിനായി തെളിവുകളെ അടിസ്ഥാനമാക്കിയുള്ള നയരൂപീകരണവും കോഴ്സുകളിലെ പോരായ്മ തിരുത്തൽ പ്രോത്സാഹിപ്പിക്കുക എന്നതുമാണ്.
ഫലങ്ങൾ, ഗവേണൻസ് മാനേജ്മെന്റ്  എന്നിങ്ങനെ 2 വിഭാഗങ്ങളിലായി 70 സൂചകങ്ങൾക്ക് 1000 പോയിന്റുകൾ ഉൾപ്പെടുന്നതാണ് ഈ റിപ്പോർട്ട്.
പി ജി ഐ 2020-21 സംസ്ഥാനങ്ങളെ/കേന്ദ്രഭരണ പ്രദേശങ്ങളെ പത്ത് ഗ്രേഡുകളായി തരംതിരിച്ചു.
കേരളം, പഞ്ചാബ്, ചണ്ഡിഗഡ്, മഹാരാഷ്ട്ര, ഗുജറാത്ത്, രാജസ്ഥാൻ, ആന്ധ്രാപ്രദേശ് എന്നിങ്ങനെ ആകെ 7 സംസ്ഥാനങ്ങളും കേന്ദ്രഭരണ പ്രദേശങ്ങളും 2020-21-ൽ ലെവൽ II  നേടിയിട്ടുണ്ട്. 2017-18-ൽ ഒരു സംസ്ഥാനവും ഗ്രേഡ് ll നേടിയിരുന്നില്ല. 2019-20 ൽ 4 സംസ്ഥാനങ്ങൾ ഈ നേട്ടം കരസ്ഥമാക്കിയിരുന്നു.
2020-21 ലെ PGI റിപ്പോർട്ട് https://pgi.udiseplus.gov.in/#/home എന്ന ലിങ്കിൽ ലഭിക്കും
RRTN/SKY
രാഷ്ട്രപതിയുടെ കാര്യാലയം
ജമൈക്കൻ പാർലമെന്റിന്റെ ഇരുസഭകളുടെയും സംയുക്ത സമ്മേളനത്തെ രാഷ്ട്രപതി അഭിസംബോധന ചെയ്തു
ഇന്ത്യൻ രാഷ്ട്രപതി ശ്രീ രാം നാഥ് കോവിന്ദ് ഇന്നലെ  കിംഗ്സ്റ്റണിൽ ജമൈക്ക പാർലമെന്റിന്റെ ഇരുസഭകളുടെയും സംയുക്ത സമ്മേളനത്തെ അഭിസംബോധന ചെയ്തു.
(ഇന്ത്യൻ പ്രവാസികളും സാംസ്കാരിക ബന്ധങ്ങളും മാത്രമല്ല ഇരു രാജ്യങ്ങളെയും ഒരുമിപ്പിക്കുന്നതെന്നും ജനാധിപത്യത്തിലും സ്വാതന്ത്ര്യത്തിലും ഉള്ള വിശ്വാസവും നമ്മെ ഒരുമിപ്പിക്കുന്നുവെന്ന് ചടങ്ങിൽ സംസാരിച്ച രാഷ്ട്രപതി പറഞ്ഞു.
സമൃദ്ധമായ പ്രകൃതി വിഭവങ്ങൾ, തന്ത്രപ്രധാനമായ സ്ഥാനം, യുവജന ജനസംഖ്യ, ചലനാത്മക നേതൃത്വം എന്നിവയാൽ ജമൈക്ക കൂടുതൽ മികച്ച സാമ്പത്തിക വിജയത്തിന് തയ്യാറാണെന്ന് രാഷ്ട്രപതി ചൂണ്ടിക്കാട്ടി. ഏറ്റവും വലിയ ചില ആഗോള സമ്പദ്വ്യവസ്ഥകൾക്ക് സമീപമുള്ള ജമൈക്കയുടെ തന്ത്രപ്രധാനമായ സ്ഥാനവും ഇംഗ്ലീഷ് സംസാരിക്കുന്ന യുവാക്കളുടെ കഴിവുള്ള സംഘവും, ഒരു 'വിജ്ഞാന ഹൈവേ' ആകാനും നാലാം വ്യാവസായിക വിപ്ലവത്തിൽ നിന്ന് പ്രയോജനം നേടാനുമുള്ള മികച്ച അവസരമാണ് രാജ്യത്തിന് നൽകുന്നതെന്നും അദ്ദേഹം കൂട്ടിച്ചേർത്തു.
ജമൈക്കയുമായി സഹകരിക്കാനും ജമൈക്കയുടെ വിദ്യാഭ്യാസത്തിലും വ്യാപാരത്തിലും മാറ്റം വരുത്താൻ കഴിയുന്ന സാങ്കേതിക വൈദഗ്ധ്യവും അറിവും പങ്കുവെക്കാനും ഇന്ത്യ തയ്യാറാണെന്നും രാഷ്ട്രപതി പറഞ്ഞു. മുൻനിര ജമൈക്കൻ ബിസിനസുകൾ ഇതിനകം തന്നെ ഇന്ത്യ ആസ്ഥാനമായുള്ള സാങ്കേതിക കമ്പനികളിൽ നിന്ന് സോഫ്റ്റ്വെയറും ബാക്ക്റൂം സാങ്കേതിക പിന്തുണയും സ്വീകരിക്കുന്നതായി അദ്ദേഹം അഭിപ്രായപ്പെട്ടു.
അന്താരാഷ്ട്ര സൗരോർജ സഖ്യത്തിന് കീഴിൽ ഇന്ത്യയും ജമൈക്കയും സഹകരിക്കുന്നു. റെയിൽവേയിലും കാർഷിക മേഖലയിലും പങ്കാളിത്തത്തിന് വലിയ സാധ്യതയുണ്ടെന്നും അദ്ദേഹം കൂട്ടിച്ചേർത്തു. ജമൈക്കയിൽ നിന്ന് കായിക, അത്ലറ്റിക്സിലെ പാഠങ്ങൾ പഠിക്കാൻ ഇന്ത്യ തയ്യാറാണെന്ന് രാഷ്ട്രപതി പറഞ്ഞു. സംഗീതത്തിലും വിനോദത്തിലും ക്രോസ് പരാഗണം ഇരു രാജ്യങ്ങളിലെയും വിനോദ വ്യവസായങ്ങളെ സമ്പന്നമാക്കുമെന്ന് അദ്ദേഹം പറഞ്ഞു. കൂടാതെ, ഹോസ്പിറ്റാലിറ്റിയിലും വിനോദസഞ്ചാരത്തിലും പരസ്പര സഹകരണത്തിനും പഠനത്തിനും വലിയ സാധ്യതയുണ്ട് എന്നും അദ്ദേഹം ചൂണ്ടിക്കാട്ടി.
പ്രധാനമന്ത്രിയുടെ ഓഫീസ്
പുരുഷന്മാരുടെ ഡിങ്കി - ഐ.എന്.സി.എ 7ല് വെങ്കല മെഡല് നേടിയ വിഷ്ണു ശരവണനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് പുരുഷന്മാരുടെ പുരുഷന്മാരുടെ ഡിങ്കി - ഐ.എന്.സി.എ 7ല് വെങ്കല മെഡല് നേടിയ വിഷ്ണു ശരവണനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസില് പുരുഷന്മാരുടെ ഡിങ്കി - ഐ.എന്.സി.എ 7ല് വെങ്കല മെഡല് നേടിയ വിഷ്ണു ശരവണന് ഹൃദയം നിറഞ്ഞ അഭിനന്ദനങ്ങള്.
മികച്ച വൈദഗ്ധ്യവും നിശ്ചയദാര്ഢ്യവും പൊരുത്തപ്പെടുത്താനുള്ള കഴിവും അദ്ദേഹം പ്രകടിപ്പിച്ചു. അദ്ദേഹത്തിന്റെ ഭാവി ഉദ്യമങ്ങള്ക്ക് ആശംസകള്'' എക്സിലെ ഒരു പോസ്റ്റില് പ്രധാനമന്ത്രി പറഞ്ഞു;
NS
(
പ്രധാനമന്ത്രിയുടെ ഓഫീസ്
ന്യൂജേഴ്സി ഗവര്ണര് ഫിലിപ്പ്ഡി.മര്ഫി പ്രധാനമന്ത്രിയെ സന്ദര്ശിച്ചു
ന്യൂജേഴ്സി ഗവര്ണര് ഫിലിപ്പ്ഡി.മര്ഫി ന്യൂഡല്ഹിയില്ഇന്ന്രാവിലെ പ്രധാനമന്ത്രി ശ്രീ. നരേന്ദ്ര മോദിയെസന്ദര്ശിച്ചു. ഗവര്ണര് പദവിയില്എത്തിയശേഷമുള്ളഅദ്ദേഹത്തിന്റെആദ്യ ഇന്ത്യന് സന്ദര്ശനമാണിത്. ഡല്ഹിക്ക് പുറമെ ആഗ്ര, മുംബൈ, ഹൈദരാബാദ്, അഹമ്മദാബാദ് എന്നിവിടങ്ങളുംഅദ്ദേഹംസന്ദര്ശിച്ചു.
ന്യൂജേഴ്സിയുംഇന്ത്യയും തമ്മില് വാണിജ്യപരവും, ജനങ്ങള് തമ്മിലുമുള്ള ഉറ്റ ബന്ധങ്ങള് പരിപോഷിപ്പിക്കാനുള്ളഗവര്ണറുടെതാല്പ്പര്യത്തെ പ്രധാനമന്ത്രി ശ്രീ. നരേന്ദ്ര മോദിസ്വാഗതംചെയ്തു. ഇന്ത്യന് സംസ്ഥാനങ്ങളുമായുള്ളസാര്ത്ഥകമായസഹകരണത്തിന് ന്യൂജേഴ്സിക്ക് ഇന്ത്യന് ഗവണ്മെന്റിന്റെഎല്ലാ പിന്തുണയുംഅദ്ദേഹംഉറപ്പ് നല്കി.
ഇന്ത്യയുമായി ന്യൂജേഴ്സിക്ക് ബന്ധങ്ങള് കെട്ടിപ്പടുക്കുന്നതിലെതന്റെ മുന്ഗണന ഗവര്ണര്മര്ഫി പ്രധാനമന്ത്രിയെ ധരിപ്പിച്ചു. ഇന്ത്യയുംഅമേരിക്കയും തമ്മില് കരുത്തുറ്റസഹകരണംയാഥാര്ത്ഥ്യമാക്കുന്നതിലേയ്ക്ക് പ്രവര്ത്തിക്കാന് പ്രതിജ്ഞാബദ്ധമാണെന്നും അദ്ദേഹം പറഞ്ഞു. ഇന്ത്യയും ന്യൂജേഴ്സിയും തമ്മിലുള്ള സമാനതകള് ചൂണ്ടിക്കാട്ടിക്കൊണ്ട്,ഇന്ത്യയില്വന്നിറങ്ങിയതുമുതല് താന് സാക്ഷ്യംവഹിച്ച വൈവിധ്യത്തിന്റെആഘോഷവും, ബഹുസ്വരതയ്ക്ക്ഇന്ത്യയില് നല്കുന്ന ആദരവുംഅദ്ദേഹംഎടുത്ത് പറഞ്ഞു.
ഇന്ത്യന് -അമേരിക്കന് ജനസംഖ്യയുടെഏറ്റവുംഉയര്ന്ന സാന്ദ്രതയുള്ള ന്യൂജേഴ്സിസംസ്ഥാനം അമേരിക്കയിലേയ്ക്കുള്ളഇന്ത്യയുടെവ്യാപാര, നിക്ഷേപ ലക്ഷ്യസ്ഥാനങ്ങളുടെ പട്ടികയില് മുന്പന്തിയില്എത്തിയതില് പ്രധാനമന്ത്രി സംതൃപ്തി രേഖപ്പെടുത്തി.ഉന്നത വിദ്യാഭ്യാസ രംഗത്തും ശാസ്ത്രം, സാങ്കേതികവിദ്യ, എഞ്ചിനീയറിംഗ്, ഗണിതം  എന്നീമേഖലകളിലുമുള്ള സഹകരണത്തിനും ഇരു നേതാക്കളും തമ്മില് ധാരണയായി.
(ന്യൂജേഴ്സിയിലെ ഇന്ത്യന്- അമേരിക്കന് സമൂഹത്തിന്റെക്ഷേമത്തിന് ഗവര്ണര് നല്കുന്ന വ്യക്തിപരമായ ശ്രദ്ധയെ പ്രധാനമന്ത്രി പ്രകീര്ത്തിച്ചു. ഇന്ത്യയുംതങ്ങളുടെആതിഥേയരും തമ്മിലുള്ള ഒരു പാലമെന്ന നിലിയിലുള്ളഅവരുടെ പ്രാധാന്യംഅദ്ദേഹംഊന്നിപ്പറഞ്ഞു.
NDMRD
പരിസ്ഥിതി, വനം മന്ത്രാലയം
നഗരങ്ങളിലെ പരിസ്ഥിതി പ്രശ്നങ്ങള് ബ്രിക്സ് രാഷ്ട്രങ്ങള് ഒറ്റക്കെട്ടായി നേരിടും
ഇന്ത്യയുള്പ്പെടെയുള്ള ബ്രിക്സ് രാജ്യങ്ങളിലെ നഗരങ്ങള് നേരിടുന്ന വിവിധ തരത്തിലുള്ള പരിസ്ഥിതി പ്രശ്നങ്ങള് പരിഹരിക്കുന്നതിന് ഒറ്റക്കെട്ടായി ശ്രമം നടത്താന് ബ്രസീലിലെ സാവോ പൗലോയില് ചേര്ന്ന ബ്രിക്സ് പരിസ്ഥിതി മന്ത്രിമാരുടെ യോഗം തീരുമാനിച്ചു. പരിസ്ഥിതിയുമായി ബന്ധപ്പെട്ട ബ്രിക്സ് സംയുക്ത പ്രവര്ത്തക ഗ്രൂപ്പിന്റെ രണ്ട് ദിവസത്തെ സമ്മേളനം ഇത് സംബന്ധിച്ച് പ്രവര്ത്തന രേഖയ്ക്ക് രൂപം നല്കി.
കാലാവസ്ഥാ വ്യതിയാനം സംബന്ധിച്ച് ഒപ്പ് വച്ചഐക്യരാഷ്ട്ര കണ്വെന്ഷന് പ്രകാരം കൈക്കൊള്ളേണ്ട നടപടികളില് ഇന്ത്യ മാതൃക സൃഷ്ടിച്ചതായി യോഗത്തില് സംബന്ധിച്ച കേന്ദ്ര പരിസ്ഥിതി മന്ത്രി ശ്രീ. പ്രകാശ് ജാവ്ദേക്കര് പറഞ്ഞു. രാജ്യത്ത് ഊര്ജ്ജ തീവ്രത 25 ശതമാനം കുറയ്ക്കാനും പുനരുപയോഗ ഊര്ജ്ജത്തിന്റെ ഉല്പ്പാദനം 25 ജിഗാവാട്ട് ആക്കാനും കഴിഞ്ഞതായി അദ്ദേഹം പറഞ്ഞു. അതേ സമയം രാജ്യത്തിന്റെ വന മേലാപ്പ് 15,000 ചതുരശ്ര കിലോ മീറ്റര് വര്ദ്ധിച്ചതായും കേന്ദ്ര മന്ത്രി ചൂണ്ടിക്കാട്ടി.
കാലാവസ്ഥാ വ്യതിയാനം നേരിടുന്നതില് ബ്രിക്സ് രാജ്യങ്ങളുടെ കൂട്ടായ്മ ശ്രദ്ധേയമായ ശ്രമങ്ങളാണ് നടക്കുന്നതെന്ന് ശ്രീ. ജാവ്ദേക്കര് ചൂണ്ടിക്കാട്ടി.
മാലിന്യ നിര്മ്മാര്ജ്ജനം, ശുചിത്വം, നഗരങ്ങളിലെ വായുവിന്റെ ഗുണനിലവാരം എന്നിവ സംബന്ധിച്ച വിവരങ്ങളും, അനുഭവ സമ്പത്തും നൂതന ആശയങ്ങളും, സാങ്കേതിക വിദ്യകളും പരസ്പരം കൈമാറാനും സഹകരണം കൂടുതല് ശക്തിപ്പെടുത്താനും ബ്രിക്സ് പരിസ്ഥിതി മന്ത്രിമാരുടെ സമ്മേളനത്തില് ധാരണയായി.
(ND/ MRD
കോമ്പറ്റീഷൻ കമ്മീഷൻ ഓഫ് ഇന്ത്യ
കോമ്പറ്റീഷൻ കമ്മീഷൻ ഓഫ് ഇന്ത്യയും  ജപ്പാൻ ഫെയർ ട്രേഡ് കമ്മീഷനും  തമ്മിൽ സഹകരണത്തിനുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു.
കോമ്പറ്റീഷൻ നിയമവും നയവും സംബന്ധിച്ച വിഷയങ്ങളിൽ , കോമ്പറ്റീഷൻ കമ്മീഷൻ ഓഫ് ഇന്ത്യയും  ജപ്പാൻ ഫെയർ ട്രേഡ് കമ്മീഷനും  തമ്മിലുള്ള സഹകരണം കൂടുതൽ ശക്തിപ്പെടുത്തുന്നതിനുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പ്രഭാവം :
അംഗീകൃത ധാരണാപത്രം, വിവര കൈമാറ്റത്തിലൂടെ, ജപ്പാനിലെ കോമ്പറ്റീഷൻ ഏജൻസിയുടെ അനുഭവങ്ങളിൽ നിന്നും പാഠങ്ങളിൽ നിന്നും അനുകരിക്കാനും പഠിക്കാനും സിസിഐയെ പ്രാപ്തമാക്കും, അത് കാര്യക്ഷമത വർദ്ധിപ്പിക്കും. 2002 ലെ കോമ്പറ്റീഷൻ ആക്റ്റ് നടപ്പിലാക്കുന്നത് മെച്ചപ്പെടുത്താൻ ഇത് സിസിഐയെ സഹായിക്കും. ഇതുവഴിയുള്ള ഫലങ്ങൾ ഉപയോക്താക്കൾക്ക് വലിയ തോതിൽ ഗുണം ചെയ്യും, ഒപ്പം സമതയും ഉൾച്ചേർക്കലും പ്രോത്സാഹിപ്പിക്കും.
വിശദാംശങ്ങൾ:
കോമ്പറ്റീഷൻ നിയമവും നയവും സംബന്ധിച്ച വിഷയങ്ങളിൽ സാങ്കേതിക സഹകരണം, അനുഭവം പങ്കിടൽ, നടപ്പാക്കൽ എന്നീ മേഖലകളിൽ വിവര കൈമാറ്റത്തിലൂടെയും ശേഷി വർദ്ധിപ്പിക്കൽ സംരംഭങ്ങളിലൂടെയും സഹകരണം പ്രോത്സാഹിപ്പിക്കാനും ശക്തിപ്പെടുത്താനും ഇത് വിഭാവനം ചെയ്യുന്നു. .
പശ്ചാത്തലം:
2002 ലെ കോമ്പറ്റീഷൻ നിയമത്തിലെ വകുപ്പ് 18 പ്രകാരം ഏതെങ്കിലും വിദേശ രാജ്യത്തിന്റെ ഏജൻസിയുമായി ധാരണാപത്രത്തിലോ ക്രമീകരണത്തിലോ പ്രവേശിക്കാൻ സിസിഐയെ അനുവദിക്കുന്നു.
പ്രധാനമന്ത്രിയുടെ ഓഫീസ്
ഡൽഹി സർവകലാശാലയുടെ ശതാബ്ദി ആഘോഷങ്ങളുടെ സമാപന ചടങ്ങിൽ പ്രധാനമന്ത്രി ജൂൺ 30-ന് പങ്കെടുക്കും
യൂണിവേഴ്സിറ്റിയിലെ ടെക്നോളജി ഫാക്കൽറ്റി, കമ്പ്യൂട്ടർ സെന്റർ, അക്കാദമിക് ബ്ലോക്ക് എന്നിവയുടെ കെട്ടിടത്തിന്റെ തറക്കല്ലിടൽ പ്രധാനമന്ത്രി നിർവഹിക്കും
പ്രധാനമന്ത്രി ശ്രീ നരേന്ദ്ര മോദി 2023 ജൂൺ 30-ന് രാവിലെ 11 മണിക്ക് ഡൽഹി യൂണിവേഴ്സിറ്റി സ്പോർട്സ് കോംപ്ലക്സിലെ മൾട്ടിപർപ്പസ് ഹാളിൽ ഡൽഹി യൂണിവേഴ്സിറ്റിയുടെ ശതാബ്ദി ആഘോഷങ്ങളുടെ സമാപന ചടങ്ങിൽ പങ്കെടുക്കും. പ്രധാനമന്ത്രി ചടങ്ങിനെ അഭിസംബോധനയും ചെയ്യും.
ഡൽഹി യൂണിവേഴ്സിറ്റി കമ്പ്യൂട്ടർ സെന്ററിന്റെയും ടെക്നോളജി ഫാക്കൽറ്റിയുടെ കെട്ടിടത്തിന്റെയും, യൂണിവേഴ്സിറ്റിയുടെ നോർത്ത് കാമ്പസിൽ നിർമ്മിക്കുന്ന അക്കാദമിക് ബ്ലോക്കിന്റെയും തറക്കല്ലിടൽ തദവസരത്തിൽ പ്രധാനമന്ത്രി നിർവഹിക്കും.
രാഷ്ട്ര നിർമ്മാണത്തിൽ വളരെയധികം സംഭാവനകൾ നൽകിയിട്ടുള്ള ഡൽഹി സർവ്വകലാശാല 1922 മെയ് 1 നാണ് സ്ഥാപിതമായത് . കഴിഞ്ഞ നൂറ് വർഷങ്ങളിൽ, ഈ സർവ്വകലാശാല വളരെയധികം വളരുകയും വിപുലീകരിക്കുകയും ചെയ്തു. സർവകലാശാലയ്ക്കു കീഴിൽ ഇപ്പോൾ 86 ഡിപ്പാർട്ട്മെന്റുകളും 90 കോളേജുകളും 6 ലക്ഷത്തിലധികം വിദ്യാർത്ഥികളുമുണ്ട്.
--ND--
(
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ റായ്ഗഡിൽ മണ്ണിടിച്ചിൽ മൂലമുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായധനം അനുവദിച്ചു
മഹാരാഷ്ട്രയിലെ റായ്ഗഡിൽ മണ്ണിടിച്ചിൽ മൂലമു ണ്ടായ ജീവഹാനിയിൽ പ്രധാനമന്ത്രിശ്രീ. നരേന്ദ്ര മോദി ദുഃഖം രേഖപ്പെടുത്തി.
മഹാരാഷ്ട്രയിലെ റായ്ഗഡിൽ മണ്ണിടിച്ചിൽ മൂലമുണ്ടാ യ ജീവഹാനിയിൽ അതീവ ദുഖമുണ്ടെന്ന് പ്രധാനമന്ത്രി ഒരു ട്വീറ്റിൽ പറഞ്ഞു. ദുഖാർത്ഥരായ കുടുംബങ്ങൾക്ക് എന്റെ അനുശോചനം. പരിക്കേറ്റവർക്ക് വേഗത്തിൽ സുഖം പ്രാപിക്കട്ടെയെന്നു ഞാൻ പ്രാർത്ഥിക്കുന്നു.
കനത്ത മഴയെത്തുടർന്ന് മഹാരാഷ്ട്രയിലെ സ്ഥിതി ഗതികൾ സൂക്ഷ്മമായി നിരീക്ഷിച്ചു വരികയാണ് .ദുരിതബാധിതർക്ക് സഹായം നൽകുകയും ചെയ്യുന്നു."
വാര്ത്താവിതരണ പ്രക്ഷേപണ മന്ത്രാലയം
ഐ എഫ് എഫ് ഐ യിൽ കലൈഡോസ്കോപ്പ് വിഭാഗത്തിൽ, 11 സിനിമകൾ പ്രദർശിപ്പിക്കും
ഇന്ത്യയുടെ 52-ാമത് അന്താരാഷ്ട്ര ചലച്ചിത്രമേളയിൽ 'ഫെസ്റ്റിവൽ കലൈഡോസ്കോപ്പ്' വിഭാഗത്തിലേക്ക് തിരഞ്ഞെടുത്ത ചിത്രങ്ങൾ താഴെ പറയുന്നവയാണ്-
1. ബാഡ് ലക്ക് ബാംഗിംഗ് ഓർ ലൂണി പോൺ  - സംവിധായകൻ: റാഡു ജൂഡ്
2. ബ്രൈറ്റൺ 4th  - സംവിധായകൻ: ലെവൻ കൊഗാഷ്വിലി
3. കമ്പാർട്ട്മെന്റ് നമ്പർ 6  - സംവിധായകൻ: യൂഹോ കുസ്മനൻ
4. ഫെതേർസ്  - സംവിധായകൻ: ഒമർ അൽ സോഹൈരി
5. ഐ ആം യുവർ മാൻ  - സംവിധായക - മരിയ ഷ്രാഡർ
6. റെഡ് റോക്കറ്റ്  - സംവിധായകൻ: ഷോൺ ബേക്കർ
7. സുആദ്  - സംവിധായക: ഐതൻ അമിൻ
8. സ്പെൻസർ  - സംവിധായകൻ: പാബ്ലോ ലാറെയ്ൻ
9. ദി സ്റ്റോറി ഓഫ് മൈ വൈഫ്  - സംവിധായക: ഇൽഡിക്കോ എൻയേഡി
10. ദി വെർസ്ട് പേഴ്സൺ ഇൻ ദി വേൾഡ്  - സംവിധായകൻ: യോആകിം ട്രയർ
 - സംവിധായിക: ജൂലിയ ഡകോർന
വാണിജ്യ വ്യവസായ മന്ത്രാലയം
കോവിഡിന് ശേഷം ആഗോള വിതരണ ശൃംഖലയില് പ്രകടമായ വ്യത്യാസമുണ്ടാകും: കേന്ദ്ര മന്ത്രി ശ്രീ പിയൂഷ് ഗോയല്
കേന്ദ്ര വാണിജ്യ, വ്യവസായ മന്ത്രി ശ്രീ പീയുഷ് ഗോയല് ഇന്ന് രാജ്യത്തെ എക്സ്പോര്ട്ട് പ്രൊമോഷന് കൗണ്സില് അംഗങ്ങളുമായി വീഡിയോ കോണ്ഫറന്സിലൂടെ ആശയവിനിമയം നടത്തി. കോവിഡിന് ശേഷമുള്ള കാലഘട്ടത്തില് ആഗോള വിതരണ ശൃംഖലയില് പ്രകടമായ വ്യത്യാസമുണ്ടാകുമെന്ന് അദ്ദേഹം പറഞ്ഞു. ഈ സാഹചര്യത്തില് ലോക വ്യാപാരത്തില് പ്രധാന പങ്ക് വഹിക്കാന് ഇന്ത്യയിലെ വ്യവസായികളും കയറ്റുമതി രംഗത്തുള്ളവരും തയ്യാറാകണമെന്ന് അദ്ദേഹം അഭിപ്രായപ്പെട്ടു.
വ്യവസായികളുടെ പരിശ്രമങ്ങള്ക്ക്, ഇന്ത്യാ ഗവണ്മെന്റ് പൂര്ണ പിന്തുണ നല്കുമെന്നും വിദേശരാജ്യങ്ങളിലെ ഇന്ത്യന് മിഷനുകൾക്ക് ഇതില് പ്രധാന പങ്ക് വഹിക്കാനാവുമെന്നും ശ്രീ ഗോയല് പറഞ്ഞു. നീതി പൂര്വ്വകവും ന്യായവും ലോകവ്യാപാര സംഘടനയ്ക്ക് അനുസൃതവുമായ ചില ഇളവുകള് വ്യാപാരികള്ക്ക് നല്കുമെന്നും മന്ത്രി കൂട്ടിച്ചേര്ത്തു.
ഈ സീസണില്, നല്ല രീതിയില് റാബി വിളവെടുപ്പ് ലഭിച്ചതായും രാജ്യത്തെ സംഭരണ സംവിധാനങ്ങള് നിറഞ്ഞു കവിയുകയാണെന്നും ശ്രീ ഗോയല് പറഞ്ഞു. ഈ കാലഘട്ടത്തില്, നിരവധി രാജ്യങ്ങളില് ഭക്ഷ്യ ധാന്യങ്ങള്ക്ക് ക്ഷാമമുള്ളതായി വാര്ത്തകളുണ്ട്. ഇത്, കൃഷി ഉത്പന്നങ്ങൾ, സംസ്കരിച്ച ഭക്ഷണം തുടങ്ങിയവയുടെ കയറ്റുമതിക്ക് മികച്ച അവസരം നൽകുന്നുവെന്ന് മന്ത്രി അഭിപ്രായപ്പെട്ടു. കോവിഡ് മഹാമാരിയെത്തുടര്ന്നുണ്ടായ ലോക് ഡൗണില്, മികച്ച പിന്തുണയും സമയബന്ധിതമായ പരിഹാരങ്ങളും നല്കിയ കേന്ദ്ര മന്ത്രിക്ക് യോഗത്തില് പങ്കെടുത്ത എക്സ്പോര്ട്ട് പ്രൊമോഷന് കൗണ്സില് അംഗങ്ങള് നന്ദി രേഖപ്പെടുത്തി.